| Medaljeoversikt |
| --- |
| Konkurrerte for JamaicaJamaica Jamaica |
| Friidrett |
| Friidrett U20-VM i friidrett |
| Bronse | 2016 Bydgoszcz |  400 m |
| Sølv | 2016 Bydgoszcz |  4x400 m |
| Friidrett CARIFTA Games |
| Gull | 2017 Willemstad |  400 m (U20) |
| Gull | 2017 Willemstad |  4x400 m (U20) |
| Gull | 2016 St. George's |  800 m (U20) |
| Gull | 2016 St. George's |  4x400 m (U20) |
| Gull | 2015 Basseterre |  400 m (U18) |
| Gull | 2015 Basseterre |  400 mH (U18) |
| Gull | 2014 Fort-de-France |  4x400 m (U18) |
| Sølv | 2014 Fort-de-France |  800 m (U18) |
| Friidrett Junior-CAC-mesterskapet i friidrett |
| Sølv | 2014 Morelia |  800 m (U18) |
| Friidrett Samveldelekene for ungdom |
| Gull | 2015 Apia |  400 m |
| Gull | 2015 Apia |  400 mH |

**Junelle Bromfield** (født 8. februar 1998) er en jamaicansk friidrettsutøver som konkurrerer i sprintløp og mellomdistanseløp. Hun fikk bronse på 400 meter under U20-VM i friidrett 2016.

Idrettskarriere
---------------

### 2012 - 2013

Bromfield fikk bronse på 800 meter under det jamaicanske U18-mesterskapet i friidrett i 2012. Året etter kom hun på tredjeplass på 800 meter under uttakningsstevnet til CARIFTA Games 2013, men ble ikke tatt ut til å delta.

### 2014

Hun deltok i U18-klassen i CARIFTA Games 2014, og kom der på andreplass på 800 meter, bak Faheemah Scraders, og kom på fjerdeplass på 1500 meter. I tillegg deltok hun på Jamaicas stafettlag som vant 4 x 400 meter stafett. I juli deltok hun i Junior-CAC-mesterskapet i friidrett 2014, og fikk også der sølv på 800 meter bak Faheemah Scraders. Hun deltok også på 1500 meter, der hun ikke fullførte, og på 4 x 400 meter der Jamaica ble diskvalifisert.

Hun deltok i Sommer-OL for ungdom 2014, og fikk der 15. beste tid i innledningsheatene. Hun gikk dermed til B-finalen, der hun kom på sjuendeplass. 

### 2015

Bromfield vant 400 meter og 400 meter hekk under uttakningsstevnet til CARIFTA Games, og ble dermed tatt ut til CARIFTA Games 2015. Der vant hun begge disse øvelsene i U18-klassen, og deltok også på Jamaicas lag som vant 4 x 400 meter stafett. På 400 meter hekk satte hun ny mesterskapsrekord med tiden 59,55. I juli deltok hun i Ungdoms-VM i friidrett 2015 i Cali i Colombia, der hun kom på sjuendeplass på 400 meter hekk.

Hun vant 400 meter og 400 meter hekk under Samveldelekene for ungdom 2015 i Apia på Samoa. 

### 2016

Under uttakningsstevnet til CARIFTA Games 2016 vant hun 800 meter, og hun vant også denne distansen i CARIFTA Games som ble arrangert på Grenada med ny personlig rekord på 2:06,21. Der vant også Jamaica gull på 4 x 400 meter stafett, med Bromfield på laget. I det jamaicanske juniormesterskapet i friidrett (U20) kom hun på andreplass på 400 meter.

Hun ble tatt ut til å delta i U20-VM i friidrett 2016, og individuelt fikk hun bronse på 400 meter, bak Tiffany James og Lynna Irby. I tillegg fikk Jamaica sølv på 4 x 400 meter, etter at de fikk raskeste tid i innledningsheatene. 

### 2017

Hun vant 400 meter under uttakningsstevnet til CARIFTA Games 2017, og hun vant 400 meter under CARIFTA Games. Hun var også med å vinne 4 x 400 meter der. I det jamaicanske mesterskapet i friidrett ble hun slått ut i semifinalen på 400 meter, der hun løp på 52,07.

### 2018

Hun deltok i Jamaica International Invitational 2018, og kom der på åttendeplass på 400 meter.

Referanser
----------

1. ↑   World Athletics Database, World Athletics utøver-ID 280414[Hentet fra Wikidata]
2. 1 2 3 4 5  IAAF - *Junelle Bromfield - Results*, besøkt 7. juni 2018.
3. ↑  CACAC Athletics - *Campeonato Centroamericano y del Caribe de at CAC Categorias "A" y "B"*, besøkt 7. juni 2018.
4. ↑  SKNAAA - *Girls 400 Meter Hurdles 0.762m Under 18*, besøkt 7. juni 2018.

Eksterne lenker
---------------

* (en) Junelle Bromfield – Olympics.com Rediger på Wikidata

* (en) Junelle Bromfield – Olympedia Rediger på Wikidata

* (en) Junelle Bromfield – World Athletics Rediger på Wikidata

* (en) Junelle Bromfield – TheSports.org Rediger på Wikidata